'સ્કંદપુરાણ'માં નાગપંચમીનું વ્રત બતાવ્યું છે. સામાન્ય રીતે આ વ્રત કરીને તેની ઉજવણી કરાય છે. નાગપંચમીના દિવસે બારણાની બન્ને બાજુ દીવાલો ઉપર, પાણિયારે કે શેર-મહોલ્લામાં નાગનાં ચિત્રો દોરી એ ચિત્રો આગળ ઘીનો દીવો પ્રગટાવાય છે, દૂધ-દૂધપાક, કુલેર (બાજરાના લોટની), સુખડી વગેરેનું નૈવેદ્ય અર્પણ કરાય છે. 'ઓમ કુકૂલં હું ફટ સ્વાહા' એ મંત્રનો જાપ કરાય છે. આવો મંત્ર બોલવાથી સાપનું ઝેર ચઢતું નથી. સામાન્ય રીતે આખા દેશમાં નાગપંચમીની ઉજવણી આ રીતે થાય છે.